Source: http://www.sportulsalajean.ro/articol-65589/hc-zalau-locul-10-dupa-patru-etape-rezultatele-rundei-a-iv-a-si-clasamentul/
Timestamp: 2018-12-17 01:11:53+00:00

Document:
HC Zalău, locul 10 după patru etape. REZULTATELE rundei a IV-a şi CLASAMENTUL - Sportul Salajean - stiri sportive salaj
După înfrângerea de la Vâlcea, HC Zalău a coborât două locuri în clasament, ocupând poziţia a zecea cu patru puncte acumulate în patru etape
Liga Naţională de handbal feminin a intrat într-o pauză de aproape două săptămâni, campionatul fiind întrerupt după etapa a IV-a pentru o acţiune de pregătire a Naţionalei.
După patru runde, bilanţul lui HC Zalău nu este unul foarte rău, având în vedere că cele două înfrângeri au venit în meciurile cu cele mai bune echipe din campionat, CSM Bucureşti şi SCM Rm. Vâlcea. Înfrângerea de la Vâlcea de joia trecută a făcut ca Zalăul să coboare două locuri în clasament şi a ajuns pe locul 10, având patru puncte acumulate.
Cu maxim de puncte continuă să fie CSM Bucureşti şi SCM Rm. Vâlcea, însă pe primul loc a urcat campioana, care a câştigat la Brăila şi are un golaveraj ceva mai bun decât gruparea din Zăvoi. Cele două formaţii urmează să se întâlnească într-un veritabil derby al campionatului chiar în etapa următoare, meciul din tur urmând a avea loc la Bucureşti.
Revenind la celelalte partide din etapa a IV-a, să spunem că U Cluj a suferit a patra înfrângere consecutivă, fiind învinsă pe teren propriu şi de nou-promovata Gloria Buzău. Fără puncte în clasament se află şi CSM Roman, care a fost învinsă tot de o nou-promovată, este vorba de Minaur Baia Mare.
Măgura Cisnădie ocupă a treia treaptă a podiumului, după o victorie importantă reuşită pe teren propriu cu SCM Craiova.
Cu şapte puncte din patru jocuri, Corona Braşov a ajuns pe locul 4, formaţia antrenată de Ion Crăciun reuşind o victorie la 10 goluri diferenţă în ultimul joc, cel de pe teren propriu cu CSM Galaţi.
Surpriza rundei de joia trecută s-a consemnat la partida dintre CSM Slatina şi Gloria Bistriţa, echipa din Slatina reuşind să se impună la o diferenţă de patru goluri în faţa unei grupări cu pretenţii la primele locuri.
Să mai spunem că Liga Naţională se reia cu etapa a V-a, care este programată în 7 octombrie. HC Zalău va disputa mai rapid jocul cu CSM Roman, partida fiind programată în 4 octombrie, în Sala Sporturilor “Gheorghe Tadici”.
Echipa Juc V E P GM GP P
1 CSM Bucuresti 4 4 0 0 109 83 12
2 SCM Rm Valcea 4 4 0 0 105 84 12
3 Magura Cisnadie 4 3 1 0 94 87 10
4 Corona Brasov 4 2 1 1 105 95 7
7 SCM Gloria Buzau 4 2 1 1 77 85 7
9 Gloria Bistrita 4 2 0 2 96 92 6
10 HC Zalau 4 1 1 2 92 98 4
11 CSM Galati 4 0 1 3 85 106 1
12 Dunarea Braila 4 0 1 3 87 111 1
13 U Cluj 4 0 0 4 89 97 0
Etapa a V-a se dispută în 07.10, după programul:
HC Zalău – CSM Roman – 04.10, ora 17.00
SCM Craiova – CSU Cluj – 06.10, ora 17.30
CSM Galaţi – Dunărea Brăila – 07.10
Gloria Buzău – CSM Slatina – 07.10
Minaur Baia Mare – Măgura Cisnădie – 07.10
Gloria Bistriţa – Corona Braşov – 07.10
CSM Bucureşti – SCM Rm. Vâlcea – 09.10

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 

CSM 
 CSM 

CSM